Maɛtub Lwennas iɛac-d temẓi-s ɣer rrif n yemma-s d wetma-s Malika akk d jidda-s, ɛacen-d di lexṣas, baba-s yunag ɣer Fransa, acku ulac axeddim di tmurt n Lezzayer. Ulama bab-as di Fransa ur ten-yettu ara imi iruḥ akken ad ixdem fell-asen, mkul ayyur yeččeggiɛ-asen-d amesruf swayen ara ɛicen. Lwennas iḥemmel yemma-s aṭas, ula d nettat akken d wagi kan i tesɛa d mmi-s ɣur-s kan aytessaram. Asmi yella d agrud amezyan iteddu d yemma-s, ama s azemur neɣ anda nniḍen, Yemma-s txeddem lecɣal-is s cnawi d yisefra, yenna-d Lwennas Maɛtub deg udlis-is (Le rebelle) : « d yemma iyi-d-yerran ddehn-iw ɣer ccna, ṣṣut-is d aḥlawan, ad awen-d-iniɣ kan sseḥ tif-iyi »1. Daɣen tettawias-d timucuha n leqbayel, deg-sent i d-yugem amawal amesbaɣur, tkecm-it tikti n teqbaylit seg wasmi yella mezzi, iḥemmel tutlayt-is, tamurt-is d wayen icudden ɣer waẓar-is.